CELEX: 62019TB0001
Language: fi
Date: 2019-06-27 00:00:00
Title: asia T-1/19: Unionin yleisen tuomioistuimen määräys 27.6.2019 — CJ v. Euroopan unionin tuomioistuin (Toimielimiä koskeva oikeus — Internetissä yleisön saatavissa olevat asiakirjat, jotka liittyvät asioihin, joiden käsittely unionin yleisessä tuomioistuimessa tai virkamiestuomioistuimessa on päättynyt — Vaatimus tunnistetietojen poistamisesta jälkikäteen — Euroopan unionin tuomioistuin ei ole ryhtynyt toimenpiteisiin vaatimuksen johdosta — Vahingonkorvauskanne — Kannan määrittäminen oikeudenkäynnin aikana — Oikeudenkäynti on menettänyt kohteensa — Lausunnon antamisen raukeaminen)

2.9.2019   
            
            
               FI
            
            
               Euroopan unionin virallinen lehti
            
            
               C 295/38
            
         
      Unionin yleisen tuomioistuimen määräys 27.6.2019 — CJ v. Euroopan unionin tuomioistuin
      (asia T-1/19) (1)
      
      (Toimielimiä koskeva oikeus - Internetissä yleisön saatavissa olevat asiakirjat, jotka liittyvät asioihin, joiden käsittely unionin yleisessä tuomioistuimessa tai virkamiestuomioistuimessa on päättynyt - Vaatimus tunnistetietojen poistamisesta jälkikäteen - Euroopan unionin tuomioistuin ei ole ryhtynyt toimenpiteisiin vaatimuksen johdosta - Vahingonkorvauskanne - Kannan määrittäminen oikeudenkäynnin aikana - Oikeudenkäynti on menettänyt kohteensa - Lausunnon antamisen raukeaminen)
      (2019/C 295/49)
      Oikeudenkäyntikieli: englanti
      
         Asianosaiset
      
      
         Kantaja: CJ (edustaja: asianajaja V. Kolias)
      
         Vastaaja: Euroopan unionin tuomioistuin (asiamiehet: J. Inghelram, Á. Almendros Manzano ja V. Hanley-Emilsson)
      
         Oikeudenkäynnin kohde
      
      SEUT 265 artiklaan perustuva kanne, jossa vaaditaan toteamaan, että Euroopan unionin tuomioistuin on lainvastaisesti jättänyt suostumatta kantajaa koskevien tunnistetietojen poistamiseen jälkikäteen internetissä yleisön saatavissa olevista asiakirjoista, jotka liittyvät asioihin, joiden käsittely unionin yleisessä tuomioistuimessa tai virkamiestuomioistuimessa on päättynyt, tai toissijaisesti jättänyt toteuttamatta toimenpiteitä, jotta internetin hakukoneet eivät löydä tällaisten asiakirjojen versioita, jotka sisältävät tunnistetiedot.
      
         Määräysosa
      
      
                  1)
               
               
                  Lausunnon antaminen kanteesta raukeaa.
               
            
                  2)
               
               
                  Euroopan unionin tuomioistuin velvoitetaan korvaamaan oikeudenkäyntikulut.
               
            
         (1)  EUVL C 164, 13.5.2019.